U Rwanda ni kimwe mu bihugu bya mbere bicumbikiye inyoni harimo amoko yazo 670 atandukanye yamaze kwandikwa. Amoko 4 y'inyoni zo mu Rwanda asa n’akendera: inyoni ifite umunwa umeze nk’urukweto bita shoebill (Balaeniceps rex) cyangwa bec-en-sabot mu ndimi z’amahanga yabonetse mu Kagera; inyoni ifite umunwa umeze nk’urushinge runini rurerure bita Grauer’s rush warbler (Bradyptrus graueri) cyangwa la paruline pointe de Grauer mu ndimi z’amahanga yo muri Pariki y’Igihugu y’Ibirunga, muri Nyungwe no mu bishanga bya Rugezi; Apalis Kungwe (Apalis argentea) muri Nyungwe; n’ubwoko bw’igihunyira cyo mu bihugu bya Afurika cyangwa muri Kongo (Phodilus prigoginei) cyabonetse mu nkengero z’ikiyaga cya Kivu.